Retten i Aalborg afgjorde i dag, at Mathias Norup skulle have de 145.000 kroner, som han havde krævet i erstatning for den bil han vandt sidste år, men aldrig fik. Sidste år købte han et lod i Aalborg DH's lotteri, han vandt en bil, men bilen var hverken købt eller bestilt. I stedet fik han 13.000 kroner som dispensation, men han følte sig snydt og gik derfor rettens vej for at få resten af de penge, som han mente, at de skyldte ham. I dag afgjorde retten så, at den tidligere bestyrelsesformand i Aalborg DH, Bjarne Brath personligt skal betale erstatningskravet på de 145.000 kroner. Den tidligere direktør Lars Steffensen og to andre bestyrelsesmedlemmer blev alle frikendt.

Opsummering:
Den 24-årige Mathias Norup, der sidste år vandt en bil i et lotteri, som Aalborg DH afholdte, vandt i dag sagen om de resterende penge.